Lara Kirsten: July 2012
Posted by lara kirsten at 11:03 No comments: Links to this post
in wit wil ek wees
in wit wil ek myself skilder
geen skaamte op my wang laat bloos nie
in geen vrees my vlerke laat val nie
in wit skone wit wil ek wees
kan dit dalk op eerste sig lyk
maar wit so waaragtig as wit sal ek wees
ek wil nie meer wegkruip agter kleur en
fladder en spier en spring en vlieg nie
ek wil hier
en in wit sal dit moet wees
kleur my hele lyf wit in
laat geen ander kleur deurskyn
in wit wil ek praat
in wit wil ek sing
in wit wil ek dig
in wit wil ek slaap
laat ek alle kleure verwit
laat wit my hele wese oorneem
laat dit in wit wees
kleur maak deurmekaar
Posted by lara kirsten at 12:15 No comments: Links to this post
Labels: gedigte, photo poems
photographer David Cushing
photographer Gilles Chevalier
A very striking and memorable art installation at this year's AfrikaBurn Festival, The Fear Gods by artists Kim Goodwin & Elisabeth Balcomb inspired me to write this Afrikaans poem>
die gode loop angstig al om my enkels
wag vir net die regte tyd om hulle tande in te sink
soos wilde oerdiere wag hulle met die aarde se tyd
lank groei hulle ledemate met hierdie wag
en nog langer groei hulle lus met elke nag
die gode loop onverskrokke oor die aarde
kyk nie links of regs
loop ongedeerd deur die lug en oor die klippe
hulle rugstringe buig met die wind
hulle knieë knak met die stof-blitse
hulle oë styg en sak met die son
nooit sal jy hulle uit die oog kan verloor
soos vrees sit hulle om jou keel
herinner jou aan die rigting waarheen jy moet trap
van daardie middag toe die gode oor my pad stap
was niks anders dieselfde daarna
met skouers, arms, borste, boude en bene
het die landskap gegil van
'n wilde dierlikheid
gefokus, stil, onstuitbaar
is hulle voete-pas vasgenael in die grond
met soveel oortuiging is hulle god
is hulle dier
is hulle mens
uit hulle oogholtes broei die donker wolke
kolk die lug in een heilspellende inkarnasie
wat god-weet enige oomblik los kan skeur
maar staan, staan hulle in die oog van die storm
vlug nie, lag nie,
net 'n kreun wat saggies deur die linker bo-been breek
staan, staan hulle
die gode van die Vurige Vrees –
julle hou die lug,
The Burn of the Fear Gods
photographer Ed Franc Loverock Babb
Posted by lara kirsten at 11:44 No comments: Links to this post
Labels: aarde, AfrikaBurn Festival, fear gods, foto gedigte, Kim Goodwin, oer, photo poems, sculpture, stilte